cyanic-selkie/wikianc huggingface dataset:
Lincoln Continental
1980-81
Den mer utstyrte Mark VI klassen hadde fortsatt et ovalt operavindu som var en Mark-styling med røtter tilbake til 1972. Den hadde også fire runde hovedlykter som var skjult bak to vakuumkontrollerte dører og vinklede baklys. Den hadde også den standard Continental reservehjulsskjuler på bagasjelokket. Mark VI sedan ble produsert mellom 1980 og 1983. Denne ble produsert med en akselavstand på 117 tommer / 297 cm. Mark VI coupe benyttet den kortere 114 tommer / 289 cm akselavstanden som også Ford LTD og Mercury Maquice benyttet. Mark VI var tilgjengelige i standard-, signatur- og designerversjonene Bill Blass, Emilio Pucci, Cartier og Givenchy, som alle hadde sitt å si for farger og stoffvalg i deres respektive versjoner.
1982-87
I 1982 ble Continental navnet brukt på en ny og mindre Lincoln som var planlagt at skulle være en direkte konkurrent til Cadillac Seville. Den var priset ca. $2 000 under Seville. Bilen var bygget på Fords Fox plattform. I motsetning til Seville som var forhjulsdrevet så hadde Continentalen fortsatt bakhjulsdrift. Standardmotoren var Fords 5.0 liter Windsor V8 med Fords nye økonomiske AOD (Automatic Overdrive) 4 trinns automatkasse. Denne kombinasjonen ga en effekt på 150 hk / 112 kW. I perioden 1982 til 1987 var modellene basis, Signature og designer (Valentino og Givenchy) tilgjengelige.
Coupe versjonen Lincoln Mark VII ble introdusert 1984 som en verdig motstander til Cadillac Eldorado. I virkeligheten var denne veldig forskjellig fra den glamorøse 1979 – 1985 Cadillac Eldorado. Det var en stor og fordelaktig endring i forhold til Mark VI fra 1980-83. En annen Mark VI motstander var Chrysler Imperial (1981–83) som hadde et frekt design og mange tilleggsopsjoner. Denne avsluttet et ganske dårlig salgsperiode på samme tidspunkt som Mark VI ble tatt ut av produksjon. Mark VII med sitt rene design og greie funksjoner (spesielt for LSC modellen) var en nærmere konkurrent til BMW 6-serien og Mercedes SEC enn den forhjulsdrevne Cadillac Eldorado. Mark VII fortsatte med bakhjulsdrift litt lengre enn sin sedanvenn. Mark VII ble tatt ut av produksjon i 1992 og ble erstattet av en annen bakhjulsdrevet inkarnasjon i 1993, Mark VIII.
Linstows gate (Oslo)
Linstows gate (3-5, 4-6 ) er en meget kort gate i Oslo. Den går mellom Wergelandsveien ved Slottsparken og Sven Bruns gate. Den fikk sitt navn i 1885 og er oppkalt etter slottets arkitekt Hans Ditlev Franciscus von Linstow (1787–1851).
Bønes
Historie
Bønes har opplevd stor nybygging fra begynnelsen av 1980-tallet frem til i dag, og mange småbarnsfamilier holder til på stedet. Tidligere var området svært tynt befolket, og det var en del gårdsbruk der, noe man fortsatt kan se spor av.
Åndelig
Bønes kirke er et av dem, og første byggetrinn av kirken ble reist etter mye arbeid fra lokale ildsjeler på midten av 1990-tallet. 6. desember 2009 ble byggetrinn 2 offisielt åpnet. Kirken er soknekirke for Bønes sokn under Fana prosti i Den norske kirke.
Idrett
På Kyrkjetangen er det en populær badeplass.
Industri og næringsliv
Området sørøst for Fjellsdalen er tilholdssted for en del bedrifter og næringslivforetak. Olaf Ellingsen A/S, trivielt kalt "krydderfabrikken", holder til i Bønesskogen 30. Også har du Bønes Gårdsmat AS, som holder til i Bønesstranden 50. De selger alt av kjøttprodukter. 7 Fjell Bryggeri ligger i Fjellsdalen 5.
Veier i Nordland
Øyforbindelser og fjordkryssinger
De fleste store øyene i Nordland er i dag forbundet med fastlandet på bruer. Øyene i Vesterålen ble bundet sammen på 1970-tallet etter at Tjeldsundbrua i Troms ble åpnet i 1967. De viktigste øyene i Lofoten (unntatt Værøy og Røst) ble gradvis bundet sammen med bruer fram til Nappstraumtunnelen ble åpnet i 1990. I desember 2007 fikk Lofoten endelig fast veiforbindelse til fastlandet, da Lofotens fastlandsforbindelse ble åpnet.
Kulturminner under vann
Kulturminner under vann kan være mer enn 100 år gamle båter, skipsskrog, tilbehør, last og annet som har vært ombord, ifølge Norsk Maritimt Museum. Kulturminner eldre enn 1537 er automatisk fredet. Slike kulturminner kan man finne i vassdrag, på sjøbunnen langs vår kyst eller innen økonomisk sektor av Nordsjøen. Kulturminnelovens formål fremgår av § 1: Kulturminner og kulturmiljøer med deres egenart og variasjon skal vernes både som del av vår kulturarv og identitet og som ledd i en helhetlig miljø- og ressursforvaltning. Det er et nasjonalt ansvar å ivareta disse ressurser som vitenskapelig kildemateriale og som varig grunnlag for nålevende og fremtidige generasjoners opplevelse, selvforståelse, trivsel og virksomhet. Når det etter annen lov treffes vedtak som påvirker kulturminneressursene, skal det legges vekt på denne lovs formål.
Om staten
Teksten er skrevet i form av en sokratisk dialog hvor Scipio den yngre – som døde 23 år før Cicero ble født, inntar rollen som en gammel vis mann, en obligatorisk del av genren. Cicero’s verk var politisk kontroversielt. Ved å velge en filosofisk dialog, unngikk han å nevne sine politiske motstandere direkte. Cicero lot ulike talere fremme forskjellige meninger for å gjøre det vanskeligere for disse motstanderne å angripe ham for hva han hadde skrevet.
Kit Bond
Christopher Samuel «Kit» Bond (født 6. mars 1939 i St. Louis i Missouri) er en amerikansk advokat og republikansk politiker.
Branch County
Branch Countys totale areal er 1 345 km² hvorav 31 km² er vann. I 2000 hadde fylket 45 785 innbyggere og administrasjonssenteret ligger i byen Coldwater.
Fylket ble grunnlagt i 1829 og har fått sitt navn etter John Branch.
Håvard Flo
Den 2. november samme år annonserte Håvard Flo at han la opp for godt som fotballspiller, men han fortsetter i klubben i en rolle som koordinator.
Evelyn Robert de Rothschild
Tidlige liv
Født inn i stor rikdom ble Evelyn de Rothschild en av Englands mest ettertraktede ungkarer. Han tilbrakte mye av sin ungdom med å reise, feste, kjøre eksotiske sportsbiler, nyte fullblods hesteveddeløp og spille polo. Det var ikke før i en alder av 26 at han bestemte seg for å bli med i N M Rothschild & Sons bankvirksomhet for å bli opplært i familiebedriften. I 1961 gikk faren av som sjef for banken og fetteren Victor Rothschild tok over som styreformann.
Tarai
Tre store dalfører som har tilsvarende klima og  topografi og ligger i retning øst-vest mellom åsene litt nord for det sammenhengende Tarai, blir kalt indre Tarai  (Inner Tarai på  engelsk). Dalene er, fra øst til vest, Siwaliks/Churia, Chitwan og Dang.
Jordbruk, industri og miljøproblemer
Utviklinga av jordbruk og industri fører også til raskt økende miljøproblemer, bl.a. uthogging av den svært artsrike, ofte tidligere urørte jungelen som fortsatt dominerte Tarai for 50 år siden.
Kommunikasjoner
I borgerkrigene i 1950 til 1951 og 1961 til 1962 saboterte India transitten, for å  svekke nepalske regjeringer Delhi ikke likte. Derfor fikk kong Mahendra, som var Indias fiende i 1961-62, bygd ferdig kong Mahendra-riksveien (Mahendra Rajmarg)   gjennom Tarai med utenlandsk hjelp på 1960- og 1970-tallet.
Bai Hong
Bai Hong (kinesisk: 白虹, født 24. februar 1920 i Beijing i Kina, død 28. mai 1992 samme sted) var en berømt kinesisk sanger og skuespiller. I 1940-årene ble hun regnet som en av de syv store sangstjerner.
Tarai
Regional og nasjonal undertrykking
Etter at Tarai-området har tatt over som den delen av landet som har den mest dynamiske økonomien, der mesteparten av industrien er, veksten i jordbruket er sterkest og over halve befolkninga bor, er motsetningene mellom hovedstaden og Tarai blitt sterkere.
Kulturelt henger Tarai sammen med resten av Gangesdeltaet som ligger på den andre sida av grensa, og økonomisk er Tarai tett knytta til India. Madhesi-befolkninga er allment for ei åpen grense med størst mulig frihet til inn- og utvandring.
Clumber spaniel
Annet
Clumber spaniel røyter mye, og er kjent for å sikle. Rasen er sjelden i Norge, og det er få aktive oppdrettere i Skandinavia.
Tarai
Nye, militante organisasjoner i Tarai
Ifølge nepalsk presse driver den bl.a. med pengeutpressing og kidnappinger. Den anklager NKP(M) for å svike madhesi-befolkningas interesser, og reiser Tarais atskillelse fra Nepal som et mulig alternativ. Sommeren 2006 var den innblanda i en væpna konflikt med maoistene.
Madhesi Janaadhikar Forum (MJF) er en annen organisasjon, som sto bak store demonstrasjoner i det østlige Tarai i januar 2007. MJF er ikke ei militær gruppe, som de to JTMM-fraksjonene, og organiserer bl.a. lovlige demonstrasjoner i Katmandu.
Bronsenatten
Bronsenatten (estisk: Pronksiöö), også kjent som aprilurolighetene (estisk: Aprillirahutused) eller aprilbegivenhetene (estisk: Aprillisündmused) var opptøyer i Tallinn i Estland i forbindelse med flytting av det sovjetiske Bronsesoldat-monumentet i Tallinn. I den tiden Estland var en delrepublikk i Sovjetunionen var bronsesoldaten det sentrale minnemonumentet i landet for andre verdenskrig.
Abbacadabra
Andre versjoner
ABBAcadabra ble også satt opp i Nederland og Portugal i 1984 og 1985.
Eldprøva
Produksjon
Roald Øyen var produsent i 1980, mens Egil Teige hadde samme funksjon i 1987.
Retriever (andre betydninger)
Retriever har flere betydninger
Lu Xun-parken
Lu Xun-parken er navnet på minst to parker i Folkerepublikken Kina:
Tom Horn
Fangingen av Geronimo
I 1880 overtalte Horn apachehøvdingene Juh og Loco til å overgi seg (Jones, s. 69). Året etter ble han ansatt for tredje gang i hæren, men sluttet etter en overhaling av Orlando B. Willcox. I 1886 var han med å fange indianerhøvdingen Geronimo (Horan, 1954, s. 242), men det er omdiskutert i hvilken grad han var delaktig.
Inkubator
I næringslivet
I næringslivet kan en inkubator være et lokale, en bedrift eller en klynge av bedrifter som bidrar til å utvikle innovasjonsbedrifter i en tidlig fase ved bruk av kompetanse og nettverk som inkubatoren har. Ofte tilbyr inkubatorer administrative tjenester og kontorleie, som f.eks. StartupLab og The Factory.
Spøkelsefortelling
Litterært grep
I dag kalles den tilsvarende sjangeren for grøsser og kommer både som seriøse bestselgere og som kiosklitteratur. Filmindustrien har også tatt den opp. En noe spesiell variant er når gamle hus har spøkelser som en del av innboet ved at huset er hjemsøkt. Slike gjengangere er heller ikke ukjente i Norge, jf. munken i Nidarosdomen.
Kristian Alfonso
Alfonso begynte sin karriere som kunstløper og olympisk mester i Junior-OL. I en alder av 13 år endte hun sin karriere på skøyter på grunn av en akeulykke og Alfonso begynte å jobbe som modell. Innen hun var 15 år hadde hun dukket opp på forsiden av over 30 aviser og ukeblader deriblant Vogue og Harper's Bazaar. Hun debuterte som skuespiller i TV-filmen The STARMAKER i 1981. Men hennes karriere tok ikke av før i april 1983, da hun begynte å spille Hope Williams i såpeoperaen Days of our Lives.
Cass County (Michigan)
Fylket ble opprettet og fikk fulle rettigheter i 1829 og har fått sitt navn etter Lewis Cass som var krigsminister under president Andrew Jackson.
Den algeriske nasjonalbevegelsen
Kilder
Mouvement national algérien
Howard Staunton
Liv og virke
Det som er kjent om Stauntons oppvekst og ungdom, stammer fra ham selv. Dåpspapirene er ikke funnet og foreldrene er ukjente, men sannsynligvis var han uekte sønn av grev Frederick Howard av Carlisle. Selv hevdet Staunton at han var født i Westmorland og at farens navn var William. Staunton var fattig under oppveksten og fikk ingen offisiell utdanning. Han påsto at han hadde vært skuespiller og spilt Lorenzo i Kjøpmannen i Venezia mot den kjente engelske skuespilleren Edmund Kean som Shylock.
Sjakkaktiviteter
Staunton var angivelig 26 år gammel da han begynte å vise alvorlig interessere seg for sjakk. Han uttalte at på den tida var så svak at de sterkeste spillerne han møtte i London, som Pierre Saint-Amant og George Walker, ville spilt jevnt mot ham om de så gav et tårn i forgave. I 1838 spilte Staunton mange partier mot kaptein William Davies Evans, oppfinneren av Evansgambit og tapte en match mot den tyske sjakkskribenten Aaron Alexandre. I 1840 var han blitt god nok til å vinne en match mot den tyske mesteren H.W. Popert, en omstendig og defensivt solid spiller. Deretter utviklet Staunton seg raskt til å bli en av Europas beste sjakkspillere.
Staunton spilte matcher mot dårligere spillere med bonde og trekk i forgave, men spilte med like odds mot mesterne Bernhard Horwitz og Daniel Harrwitz i 1846, og slo dem begge.
I mai 1851 var London vert for Verdensutstillingen og Staunton mente at det var en passende anledning til å markere at London var blitt verdens ledende sjakksentrum. Han tok på seg oppgaven å arrangere verdens første internasjonale sjakkturnering og fikk Londons sjakkentusiaster til å bidra med den anselige summen £500 for å finansiere begivenheten.
Ettermæle
I 1852 skrev Staunton en bok med tittelen The Chess Tournament om den internasjonale turneringen i London 1851. På tittelsida står «By H. Staunton, Esq., author of The Handbook of Chess, Chess-players Companion, &c.&c.&c». I sin egen kopi føyde den i 1853 15/16 år gamle Paul Morphy til «and some devilish bad games». Staunton var anerkjent som verdens fremste sjakkspiller i perioden 1843 til 1851, men ble deretter mer kjent for sin innsats i å gjøre England til sjakkens hovedstad. Morphy anerkjente i 1874 Staunton som teoretiker og analytiker, men ikke som spiller.
Turvei D10 (Oslo)
Turvei D10 ligger i Oslo og går langs Alnaelva fra Kværnerdalen til Skillebekk i Groruddalen. Da Alnaelva ligger i rør flere steder er turveien lagt så nær det underjordiske elevløpet som mulig. Turveien er i stadig utvikling.
Arianisme
Arianisme er innen kristendommen en monoteistisk, kristologisk lære som hevder troen på at Jesus Kristus er Guds sønn, men at han ble født av Gud på et bestemt tidspunkt, er forskjellig fra Faderen og derfor underordnet den øverste guddommen.
Valgkretser i Stavanger
Stavanger kommune har disse bydelene og valgkretsene. (folkemengde pr 1. januar 2004)
Takeda Shingen
Familie
Takeda Shingen var den første sønnen til Takeda Nobutora, overhode for Takeda-klanen og daimyō over Kai-provinsen. Han begynte tidlig å hjelpe faren sin og med de eldre slektningene og vasallene til klanen, og han ble et viktig medlem av klanen i en ung alder. Men på et senere tidspunkt etter at Shingen hadde blitt opptatt som voksen, bestemte han seg for å gjøre opprør mot faren.
Pause i erobringene
I 1559 endret Katsuchiyo (da kjent under navnet Harunobu) navnet sitt til Shingen; shin er den kinesiske uttalen av nobu (tro), mens gen betyr svart, som er intelligensens og sannhetens farge i buddhismen. Shingen er også omtalt som Tigeren fra Kai, mens Shingens rival Uesugi Kenshin også omtales som Dragen/Tigeren fra Echigo. I kinesisk mytologi er dragen og tigeren bitre rivaler.
Ny ekspansjon
Etter at Imagawa Yoshimoto, en av Shingens tidligere allierte, hadde blitt drept av Oda Nobunaga, gjorde Shingen et framstøt mot den svake Imagawa-klanen under Yoshimotos sønn, Imagawa Ujizane. Man tror at Shingen inngikk en traktat med Tokugawa Ieyasu, og begge kjempet mot Ujizane. Men da Imagawa-klanen hadde lidd sitt endelige nederlag, gjorde Shingen et framstøt mot Ieyasu.
Pilestredet (Oslo)
Gaten fikk navnet Pilestredet rundt 1820, ettersom det var mange piletrær langs veien. Den kaltes tidligere Rakkerstrædet, fordi dette var veien til byens avfallsplass Nattmannshaugen (i dag øvre del av Pilestredet park). Assessor Jørgen Brochmann, som eide en løkke omtrent ved nåværende C.J. Hambros plass, fikk gjennomført navnebyttet da han ikke ville bo ved en gate med så simpelt navn. Blant annet Helsedirektoratet, statsadvokaten i Oslo og Juridisk fakultet ved Universitetet i Oslo har kontorer i Pilestredet.
Māris Verpakovskis
Landslagskarrieren
Verpakovski ble lagets toppscorer i kvalifiseringen til EM 2004, der han scoret 6 mål på 10 kamper. Han scoret også et mål i sluttspillet. Han er tidenes mestscorende spiller på Latvias landslag med 28 mål.
Thode Fagelund
«Thode Fagelund» var også navnet på to fartøy eid av Wilh. Wilhelmsen (1904–1917) og (1920–1941), som ble senket under henholdsvis den første verdenskrig og den andre verdenskrig. Disse skipene var egentlig oppkalt etter en av Fagelunds forfedre, ambassadøren og skipsmegleren Jacob Thode Krog Fagelund.
Diogo Pinto
Diogo Pinto (født i Quintela nær Miranda i Portugal, død 20. september 1618 i Macao i Kina var katolsk misjonær tilknyttet jesuittordenen. Han seilte ut til Østen i mars 1576 med Santa Catarina til Malacca, og misjonerte først i Ternate og Amboina i Molukkene. Han kom til Kanton i Kina den 4. mai 1596 og ble senere tilknyttet St. Pauls universitetskollegium i Macao.
Barentsburg
Historie
I 1915 ble både tidligere stavanger-okkuperte felt i Hollendarbukta, og kullfelter ved Kapp Heer - Barentsburg samlet på A/S De Russiske Kulfelter Green Harbour, hvor M. Lewin var andelshaver. I 1917 bygde M. Lewin & Co ut noen anlegg og bygninger både på Heerodden og i østre løp av Gladdalen i dagens Barentsburg.
Sorgenfri (tidsskrift)
Som flere andre gatemagasin av denne typen opplevde de en kraftig nedgang i salgstallene i 2018-2019. Magasinet hadde i 2010 et opplag på om lag 10.000 blad. I 2018 og 2017 lå det på rundt 5,000.
Barentsburg
Historie
Under andre verdenskrig ble Barentsburg evakuert under tyske angrep fra sjøen, av Tirpitz og Scharnhorst, på Barentsburg, og byen ble bombardert kraftig. De russiske gruveeierne satte fyr på gruven, og brannen ble ikke slukket før etter krigens slutt. I krigens sluttfase stod et norsk kanonbatteri ute på Heerodden.
Tilrettelagt transport
Tilrettelagt transport (TT) er et norsk fylkeskommunalt transporttilbud for handikappede eller eldre som ikke kan benytte ordinær kollektivtransport.
I de fleste fylkeskommunene gjennomføres tilrettelagt transport med drosje. Standarden i tilbudet samt egenandeler fastsettes av hver enkelt fylkeskommune, som medfører at tilbudet varierer fra fylke til fylke. Dette reflekterer ulike politiske prioriteringer, forskjeller i kollektivtilbud og ulike geografiske forhold. Samferdselsdepartementet gir imidlertid veiledende retningslinjer for TT-ordningen.
Norges Ishockeyforbund
Norges Ishockeyforbund administrerer idrettene ishockey, inline hockey og kjelkehockey i Norge, og sorterer under Norges Idrettsforbund.
Arne Tollbom
Henning Arne Emil Tollbom (født 20. mars 1911, død 16. november 1971 i Stockholm) var en svensk fekter som deltok i de olympiske leker 1948 i London.
Indeks (statistikk)
Hensikten med indekser er å kunne sammenfatte tallinformasjon fra flere kilder for å gi en bedre innsikt i et abstrakt sammensatt fenomen. Ofte er selve fenomenet som skal undersøkes ikke observerbart, slik at fenomenet må analyseres ved hjelp av å sammensette tall fra observerbare kilder. Dersom indeksen kan sies å måle det fenomenet det er ment å måle, har indeksen høy grad av validitet. Om tallmaterialet kan sies å være nøyaktige observasjoner, er tallmaterialet reliabilt.
Frank Cervell
Frank Rutger Cervell (født 22. februar 1907 i Norrköping, død 3. september 1970 i Stockholm) var en svensk fekter som deltok i de olympiske leker 1948 i London.
Kinn (tidligere kommune)
Kinn var en tidligere selvstendig kommune i Sogn og Fjordane, opprettet som Kinn formannskapsdistrikt i 1837. Kinn var også et sogn og prestegjeld i Sunnfjord prosti i Bjørgvin bispedømme, og en valgkrets ved storingsvalgene 1906-1918.
Olav Espegren
Han var tilsynsmann for sitt misjonsselskaps misjonsfelt under den nasjonale uroen som skapte lovløse og utlendingsfiendlige tilstander i 1927. De siste av hans år i Kina var han svekket av sykdom. Da han sammen med andre misjonærer ble flyevakuert i forbindelse med den kinesiske borgerkrig fra Kunming over Himalaya til India og kom hjem til Norge for siste gang i 1946, var han så svak at han måtte bæres.
Solovkiklosteret
Bakgrunn
Før noen bosatte seg der, var Solovkiøyene kjent blant samene, som brukte øyene som gravsted.
Bonnie S. McDougall
Bonnie McDougall studerte kinesisk ved Pekinguniversitetet 1958 til 1959 og så ved University of Sydney 1961-1970. Hun har undervist ved University of Sydney, Harvard University og Universitetet i Oslo, og fra 1990 til 2005 var hun professor i kinesisk ved University of Edinburgh, hvor hun 2006 ble professor emerita.
Bjørøya
Bjørøya hørte med til de gamle borgerleiene (med rett til å drive handel) og ble et sentralt handelssted i Flatanger på 1800-tallet. I tillegg til butikkvirkomheten ble det bl.a. drevet fiskehandel, bakeri, dampskipsekspedisjon og gårdsbruk her. Øyas framtredende posisjon på denne tida kom til uttrykk på flere måter. Da Namdalen skulle få sin by, var Bjørøya et av de mest aktuelle stedene, men i 1842 falt valget på Namsos. I 1839 fikk øya dampskipsanløp. I 1852 åpnet Bjørøya poståpneri som det første i kommunen. I en del år omkring og etter forrige århundreskifte var det også hurtigruteanløp på øya. Utover på 1900-tallet overtok Lauvsnes gradvis rollen som viktigste handelssted i bygda.
Xaver Affentranger
Xaver Affentranger (født 1. desember 1897) var en sveitsisk kombinertløper som konkurrerte på 1920-tallet.
Forwardkontrakt
En standardisert forwardkontrakt som handles på børs kalles for en futureskontrakt.
Stratifisert utvelging
Stratifisert utvalg eller stratifisert utvelging betegner innen statistikk en sannsynlighetsutvelging som forutsetter at enhetene i universet inndeles i kategorier (såkalte strata) etter hvilken verdi de har på stratifiseringsvariabelen. Deretter trekkes det enheter separat fra hvert stratum til utvalget.
Wolfgang Kubin
Wolfgang Kubin (født 17. desember 1945 i Celle i Tyskland) er en tysk sinolog, oversetter og forfatter og leder for Universitetet i Bonns Institut für Orient- und Asienwissenschaften.
VM i bandy 2006
Bandy-VM 2006 ble arrangert i Sverige mellom 28. januar og 5. februar. Det var det 26. verdensmesterskapet i bandy. Totalt deltok 12 lag, seks lag i A-gruppen der det først ble det spilt en enkeltserie der alle lagene møttes en gang og de fire første lagene gikk til semifinale. Kampene ble spilt i Eskilstuna, Stockholm, Katrineholm Oxelösund, Gustavsberg, Västerås og Linköping. Russland ble verdensmestere ved å beseire Sverige med 3-2 i finalen.
Operation: Mindcrime
Albumet kom i 1988 og var sterkt influert av Pink Floyds The Wall. Albumet har gjesteartist Pamela Moore som «Sister Mary». Albumet solgte til platinaplate i USA i 1991. Albumet kom også ut som musikkvideo; Operation: LIVEcrime. Oppfølgeren Operation: Mindcrime II, ble utgitt 4. april 2006, og begge albumene og DVD-en Mindcrime at the Moore fra 2007 er konsertopptak fra albumene.
Doktor Faustus
Doktor Faustus (engelsk: The Tragical History of Doctor Faustus) er et drama av Christopher Marlowe (1564–1593). Stykket ble trolig første gang oppført i 1589, og ble utgitt i bokform i 1604.
Stig Tore Svee
Stig Tore Svee (født 16. desember 1963 i Levanger) er en norsk kjelkehockeyspiller.
Han begynte å spille kjelkehockey i 1997. Før dette spilte han ishockey, men ble handikappet etter en fallulykke 1. januar 1997, der han brakk ryggen.
Abdelaziz Belkhadem
Belkhadem var generalsekretær i Front de libération nationale (FLN). Han har en grad i litteratur og økonomi, og i 1964 begynte han sin karriere som finansiell inspektør og senere ble han ansatt som professor i arabisk litteratur. Belkhadem ble valgt til People's National Assembly (APN) i 1977 og han ble gjenvalgt som varamedlem fra Sougueur ved valgene i 1982 og 1987. Belkhadem ble utnevnt som statsminister den 24. mai 2006, og erstattet Ahmed Ouyahia i denne posisjonen. En av to bomber i Alger den 11. april 2007 eksploderte i nærheten av Belkhadem sitt statsminister-kontor. Han ble ikke skadet i angrepet, og fordømte bombene som «kriminelt og feigt». Minst 23 mennesker ble rapportert drept i disse to bombeangrepene.
Det andre slaget ved Marne
De tyske våroffensivene
Forberedelsene for et stort angrep innebar tilbaketrekning av veteraner fra fronten for å trene dem til sturmtruppen med en ny taktisk doktrine, nye våpen og en ny forståelse for hvordan de skulle ta seg gjennom de alliertes forsvarslinjer. De britiske og franske arméne var utarmet, det fantes ikke en enhetlig kommando, og moral- og styrkeproblemer var merkbart etter de harde prøvelsene.
Forspillet
Det var et farlig valg, for de allierte hadde holdt seg informert om de tyske styrkekonsentrasjoner, og visste at det neste angrepet kunne være mot nord ved Ieper, eller mot sør ved Marne. Den britiske øverstkommandanten Haig sendte store styrker til Marne i et dristig trekk for å støtte franskmennene. Foch mente tyskerne hadde skapt en altfor utsatt lomme ved Marne, som var sårbar for en alliert storoffensiv, og til dette ønsket han de beste styrkene som var tilgjengelige, også til forsvaret mot en ny tysk offensiv. De tyske forberedelsene hadde blitt oppdaget i forveien av de allierte. Foch besluttet at de burde ventet med motoffensiven i flere dager før den tyske offensiven var nedkjempet, store styrker var allerede samlet for dette formålet.
Motoffensiven
Mangin, som hadde blitt en armékommandant for 10. franske armé med 16 divisjoner, støttet av allierte kontingenter inkludert åtte amerikanske divisjoner, 350 stridsvogner, 2000 artilleriskyts og 500 fly, gikk til angrep på de uforberedte tyske troppene som ble utsatt for et stort sjokk. Mangin avanserte inn i de tyske linjene mellom Aisne og Ourcq, og brøt gjennom vest for Soissons, mens den 6. franske armé med 8 divisjoner, 145 stridsvogner og 350 fly, ledet av Degoutte, nordvest for Château-Thierry innledet angrepene sør for Soissons mellom Ourcq og Marne. Mot øst gikk også 9. armé ledet av De Mitry og 5. armé ledet av Berthelot til angrep mellom Château-Thierry og Reims. Langs dette frontavsnittet hadde franskmennene etablert meget gode utgangspunkter for sin motoffensiv i skogkledte terreng, med høyder mot tyske posisjoner som ikke hadde vært beholdt lenge nok for forberedelse til et aktivt forsvar.
De tyske fremskutte styrkene var ikke forberedt på en så stor motoffensiv, de hadde vært så utmattet etter langvarige stridigheter. Tyskerne, av sjokk over den uventede storoffensiven med hundrer av stridsvogner og titusener av fiendtlige soldater, overgav seg eller rømte vekk under forvirring. Den 9. tyske armé hadde blitt slått tilbake, tvunget over på retrett, og de var ikke alene. Hele frontavsnittet rundt lommen på 130 kilometer var under angrep av de allierte, som allerede den første dagen hadde avansert opptil ti kilometer. Initiativet var gått over til de alliertes side.
Nisje
Nisje er et uttrykk som benyttes innen flere områder:
Lu Xun-parken (Shanghai)
Historie
I 1896 kjøpte Bureau of Construction of Shanghai International Settlement et landlig område ved enden av North Sichuan Road og begynte å anlegge en skytebane for internasjonale kommersielle grupper. Under inspirasjon av sportsparken i Glasgow i Skottland og planlagt av en britisk hagearkitekt oppstod dermed Hongkou Amusement Park. I 1905 ble den omgjort til Hongkou Sports Games Park and Shooting Field. Navnet ble forkortet til Hongkou Park i 1922.
Gongguoqiao-demningen
Gongguoqiao-demningen er en demning med et vannkraftverk i Yunnan-provinsen i Kina, på Mekong-elva (Lancan Jiang). Det har en total installert produksjonskapasitet på ca. 750 MW og ble ferdigstilt i 2011.
Tonsur
Romersk tonsur
Dette er den mest kjente form for tonsur, ikke bare fordi det er den som ble brukt av den største av kirkene, Den katolske kirke, men også fordi den holdt seg helt til 1972 som en obligatorisk del av ordinasjonen. Det var dog ikke lenger påkrevd at man opprettholdt tonsur etter ordinasjonen, unntatt i visse ordener. Enkelte ordenssamfunn praktiserer fortsatt tonsur, selv om det ikke lenger er universelt påkrevd i Den katolske kirken.
NM i fotball for kvinner 1994
Første runde
1= 11. mai
Andre runde
3= Onsdag 22. juni
Jayavarman I
Jayavarman I regnes av noen for å være Khmerrikets første konge. Hans regjeringstid var omtrent fra 657 til 681. I denne tiden fikk kongen makt over områdene som tidligere hadde tilhørt kongedømmet Funan i tillegg til Kamboja. Men siden han ikke etterlot seg en mannlig arving gikk landet ut i anarki igjen etter hans død, og det ble delt opp igjen.
Kazan-khanatet
Kazan-khanatet var en Tatar-stat som lå i de tidligere Volga-bulgarske områdene fra 1438 til 1552. Hovedstaden i riket var Qazan (Kazan). Kazan-khanatet dekket det som i dag er Tatarstan, Mari El, Tsjuvasjia, Mordovia og deler av Udmurtia og Basjkortostan.
Historie
Kazan-khanatet ble stiftet av Olug Mokhammad i 1437 eller 1438, med hjelp fra den lokale adelen. Under styret til Mokhammad og senere under sønnen Maxmud ble Storfyrstedømmet Moskva raidet flere ganger, blant annet ble Vasilij II tatt til fange etter et slag ved Suzdal og måtte kjøpes fri fra Kazan-khanen.
Niøyer
I likhet med kjevebærende virveldyr, har niøyer et adaptivt immunsystem. Men dette har oppstått helt uavhengig av de øvrige virveldyrs immunsystem, og er så langt utelukkende påvist hos niøyer.
Niøyer ble tidligere betraktet som en delikatesse, og blir det fremdeles enkelte steder. At den ikke er like ettertraktet i dag taler bare til dens fordel, siden mange av artene i vår del av verden er sjeldne og truet, særlig havniøye. Historien forteller av kong Henrik I av England (1068–1135), som var svært begeistret for havniøyer, døde etter å ha spist havniøye enten på grunn av forspiselse eller fordi niøyekjøttet var bedervet.
Erik G. Braathen
Erik Gunnar Braathen (født 31. oktober 1955 i Oslo) er en norsk forretningsmann.
Målenivå
Hvilke statistiske mål og egenskaper som det er relevant å beregne for en statistisk variabel, er avhengig av hvilket målenivå variabelen har. For variabler på nominalnivå kan typetall beregnes. For en variabel på ordinalnivå kan i tillegg median og persentiler beregnes. På intervallnivå kan de fleste vanlige statistiske mål brukes, som for eksempel aritmetisk gjennomsnitt og standardavvik, men ikke slike som forutsetter at skalaen har et absolutt nullpunkt, dvs. at tallet 0 representerer fravær av fenomenet som variabelen beskriver (0 °C representerer ikke fravær av temperatur, mens 0 innbyggere representerer at det ikke er noen mennesker der). En variabel på skalanivå har absolutt nullpunkt, og alle vanlige statistiske mål kan anvendes.
I Got the Sun in the Mornin’ (and the Moon at Night)
Andre sangere som har spilt inn sangen innbefatter June Christy with the Stan Kenton Orchestra, Doris Day, Betty Hutton (i filmversjonen av Annie Get Your Gun), Judy Garland og Bernadette Peters.
Ngong (fjell)
Fjellet Ngong (ofte omtalt som Ngong Hills) er en rekke høyder beliggende sør for Nairobi i Kenya og på kanten til Great Rift Valley. Fra Ngongs østlige sider kan Nairobi nasjonalparkens gamle villreservat ses, og byen Nairobi kan ses fra de nordlige sidene, mens Great Rift Valley kan ses fra høydenes vestvendte sider.
Newbie
Bruk i militæret
Newbie i U.S. Army var et uttrykk benyttet for å beskrive de nyankomne i kampsonene under Vietnamkrigen. Dette var mange tiår før uttrykket ble popularisert på 1980-tallets BBSer.
Maskinkode
Instruksjoner i maskinkode
Maskinspråk består bare av tallene 0 og 1. Prosessen med å oversette fra et programmeringsspråk til maskinkode kalles kompilering. Et typisk program som er skrevet i maskinspråk, kan se ut omtrent som dette:
Magnum Opus (album)
Eksterne lenker
Magnum Opus
Supung-demningen
Anlegget ble opprinnelig planlagt av den japanske okkupasjonsmakten i Korea og Mansjuria, og ble utbygget av Noguchi-konsernet fra 1937 til 1941. Ved fullføringen var dammen 102-160 meter høy og 850 meter lang. Reservoaret var da 30 kilometer langt. Full kapasitetsutnyttelse ble nådd i 1944 med 450 GWh. Sovjetunionen demonterte utstyret i 1945, men da kommunistene tok makten i Kina ble kraftstasjonen gjeninstallert med økt kapasitet.
Jackson County (Michigan)
Jackson County er et fylke i den amerikanske delstaten Michigan. Det ligger sør på den sørlige halvøya (Lower Peninsula) og grenser mot Ingham County i nord, Washtenaw County i øst, Calhoun County i vest, Lenawee County i sørøst, Hillsdale County i sørverst, Livingston County i nordøst og mot Eaton County i nordvest.
Fylket ble grunnlagt i 1829 og har fått sitt navn etter USAs sjuende president, Andrew Jackson.
Mastotermitidae
Arter
Mastotermitidae har bare én nålevende representant, men familien er kjent fra fossiler fra tertiær-tiden. Familien omfatter omfatter flere utdødde arter, hvorav noen er funnet i Sør-Amerika og Europa. Man kjenner til minst tre fossile slekter, og slekten Mastotermes omfatter også noen utdødde arter.
Hans Ragnar Mathisen
Billedkunst
Hans Ragnar Mathisen var en av initiativtakerne til stiftelsen av Samisk Kunstnergruppe i 1974.
Wales’ historie
Wales under Romerriket
Under romersk innflytelse oppsto en romersk-britisk kultur. Romerne okkuperte hele det området som er kjent som Wales hvor de bygget romerske veger og romerske festninger, startet gullgruver og førte handel, men deres interesse for området var begrenset på grunn av stedets geografi med utilgjengelige fjell og daler, og begrensete jordbruksland. De fleste romerske levninger er militære i sitt vesen. Området var kontrollert av romerske baser med legioner i Deva (Chester) og Isca (Caerleon), med veger som knyttet disse basene til festninger med støttetropper som Segontium (Caernarfon) og Moridunum (Carmarthen). Kun en by er kjent som romerne grunnla i Wales, Venta Silurum (Caerwent), skjønt festningen ved Moridunum (Carmarthen) ble senere erstattet av en sivil bosetning. Dagens Wales er antatt å ha vært en del av den romerske provinsen Britannia Superior og senere av provinsen Britannia Prima, som også omfattet hovedsakelig det meste av Sørvest-England.
Helgenes tidsalder
Wales var selv inndelt i en rekke adskilte kongedømmer hvor de største av disse var Gwynedd i nordvestlige Wales og Powys i østlige Wales. Gwynedd var det mektigste av disse kongedømmene på 500- og 600-tallet under herskere som Maelgwn Gwynedd (død 547) og Cadwallon ap Cadfan (død 634/635) som i en allianse med Penda av Mercia var i stand til å lede sine soldater så langt nord som til Northumbria og kontrollerte området for en tid. Etter Cadwallons død i et slag det påfølgende året var hans etterfølger Cadafael ap Cynfeddw, også alliert med Penda av Mercia mot Northumbria. Men deretter ble Gwynedd, som andre walisiske kongedømmer, hovedsakelig opptatt av forsvarskrig mot den voksende makten til kongeriket Mercia.
Den normanniske invasjon
Montgomery-traktaten i 1267 bekreftet at Llywelyn hadde kontrollen, direkte og indirekte, over den største delen av Wales. Imidlertid var Llywelyns krav i Wales i direkte konflikt med Edvard I av Englands maktinteresser, og den engelske kongen gikk til krig i 1277. Llywelyn måtte søke en overenskomst, og Aberconwy-traktaten begrenset i stor grad hans autoritet. Krigen brøt ut på nytt da Llywelyns bror Dafydd ap Gruffudd angrep festningen Hawarden Castle palmesøndag 1282. Den 11. desember 1282 ble Llywelyn lurt inn i et møte i festningen ved Builth Wells av ukjente marchere (engelske grenseherrer), og hvor han selv ble drept og hans hær deretter knust. Hans bror Dafydd ap Gruffudd fortsatte en stadig mer håpløs motstandskamp. Han ble tatt til fange i juni 1283 og ble deretter henrettet ved hengning, trekking og kvartering. I praksis ble Wales Englands første koloni inntil landet ble endelig og formelt lagt inn under England ved Laws in Wales Acts 1535–1542, noe som innlemmet walisiske lover i de engelske og som innførte engelsk administrasjon i Wales i den hensikt å skape et enhetlig rike.
Wales i senmiddelalderen
Etter å ha godkjent Rhuddlan-statuttene som begrenset de walisiske lovene lot kong Edvard I oppføre en ring av imponerende steinfestninger som sørget for at Wales var militært sikret, og han kronet sin erobring ved å gi tittelen «fyrste av Wales» til sin sønn og arving i 1301. Wales ble effektivt en del av England selv dets folk talte et annet språk og hadde en annen kultur. Engelske konger utpekte en walisisk rådsforsamling, tidvis ledet av den engelske krones arving. Dette rådet var normalt plassert i Ludlow, i dag en del av England, men på den tid fortsatt et omdiskutert grenseområde i Welsh Marches. Walisisk litteratur, hovedsakelig poesi, fortsatte imidlertid å blomstre, og hvor lavadelen overtok fra de walisiske fyrstene som patroner av poetene. Dafydd ap Gwilym som blomstret på midten av 1300-tallet er betraktet som en av de største walisiske poetene.
Bolívar (departement)
Bolívar er et departement som ligger nord i Colombia. Departementet strekker seg fra kysten der hovedstaden Cartagena ligger, nær munningen av elva Rio Magdalena og strekker seg videre sørover langs elva. Nabodepartementer er Atlántico, Magdalena, Cesar, Santander, Antioquia og Sucre.
Wales’ historie
På 2000-tallet: selvstyre
I 2006 fikk Regjeringsforordningen for Wales kongelig samtykke, noe som betydde at fra mai 2007 ville dronningen ha ny lovbestemt tittel som «Hennes majestet i retten av Wales» (Her Majesty in Right of Wales) og ville for første gang utpeke walisiske statsråder og signere walisiske bekjentgjøringer i rfolkeforsamlingen. Den ga også bestemmelse for en framtidig folkeavstemning for å spørre det walisiske folk om samtykke til at den walisiske forsamlingen fikk lovgivende makt, det vil si opprette virkelige walisiske lover.
Attila (andre betydninger)
Attila kan vise til:
Karen Lachmann
Karen Vilhelmine Lachmann (født 30. mai 1916 i Beijing, død 30. september 1962 i Gentofte) var en dansk fekter som deltok i de olympiske leker 1948 i London og 1952 i Helsingfors.
Lachmann vant en olympisk sølvmedalje i fekting under Sommer-OL 1948 i London. Hun kom på andreplass den individuelle florettkonkurransen for kvinner bak Ilona Elek fra Ungarn.
Johnnie Jackson
Han var midtbanespiller, og har representert England på U-20 nivå.
Kamesjkovo
Byen ble grunnlagt på begynnelsen av 1900-tallet som en bosetning ved et spinneri og veveri. Den fikk innvilget bystatus i 1951.
ʿAmr Mūsā
ʿAmr Muḥammad Abū Zayd Mūsā (arabisk: ; egyptiskarabisk uttale: []; født 3. oktober 1936 i Kairo), også skrevet Amr Moussa med variasjoner, er en egyptisk politiker og diplomat, som var generalsekretær for Den arabiske liga fra 2001 til 2011. Han stilte som kandidat til presidentvalget i Egypt i 2012.
Arendalsgata (Oslo)
Arendalsgata (3A-45, 4-22) er en gate i bydel Sagene i Oslo som går fra Uelands gate til Bentsebrugata. Den er hovedgate gjennom strøket Sagene.
Sagene Arbeidersamfunn ligger i nummer 3. Bygningen ble reist som forsamlingslokale for Sagene Arbeidersamfunn med forretninger og boliger i 1900 ved arkitekt Johan Storm Munch.
I nummer 4, som ligger ved Gråbeinsletta, er Dronning Louises barnehage. Anlegget består av to bygninger, den ene kalt Sukkertoppen, den andre Veslestua. Sistnevnte har opprinnelig vært skysstasjon. Begge bygningene er fra 1860-årene.
Maria Alexandrovna av Russland
Mariekjeks er oppkalt etter storfyrstinne Maria Alexandrovna.
Hukou
Hukou (forenklet kinesisk: 户口, tradisjonell kinesisk: 戶口, pinyin: Hùkǒu, også kalt hùjí 户籍) er det offisielle systemet for bostedskontroll i Folkerepublikken Kina. Kinesere har ikke uten videre rett til fri bosetting i eget land. Det finnes også Hukoubøker (户口登记本, familieregistre) som enhver familie i Folkerepublikken skal ha i sin besittelse, og som opplyser om alle viktige personaliahendelser (som fødsel, ekteskap).
Jordalkalimetall
Grunnstoffene i gruppa er beryllium, magnesium, kalsium, strontium, barium og radium.
Kreft
Omtrent 11,000 mennesker dør av kreft hvert år i Norge, og sykdommen var i 2017 den hyppigste dødsårsaken i landet. På verdensbasis dør 8,2 millioner av kreft, noe som utgjør 14,6 % av alle dødsfall.
Barn og kreft
Som regel oppstår andre former for kreft i barn i forhold til kreftformene hos voksne. Hos barn spiller livsstil- og miljøfaktorer mindre rolle i kreftutviklingen, da kreften skyldes som regel mutasjoner som har oppstått enten tidlig i livet eller som er medfødte.
Krefttyper
• Brysthinnekreft
• Lever/gallekreft
Statistikk
Kreftregisteret har en oversikt over nøkkeltall i forbindelse med kreft. Der kan man lese at flere menn enn kvinner får kreft i Norge, og at tre av fire krefttilfeller diagnostiseres hos eldre over 60 år. Nedenfor er et utdrag av statistikken de presenterer om forekomster av ulike former for kreft i Norge.
Stasjon Z
Navnet stasjon Z hevdes å ha blitt til som en grusom «spøk» fra SS. Siden vakttårnet der fangene kom inn hadde betegnelsen Station A, måtte stasjonen ved enden av «reisen» være Station Z – siden Z var den siste bokstaven i det tyske alfabetet.
Litteratur
Se Sachsenhausen (konsentrasjonsleir).
Viktor Jusjtsjenko
Biografi
I 2002 ble Jusjtsjenko leder for koalisjonen Vårt Ukraina (Nasja Ukrajina).
Utmerkelser
Jusjtsjenko mottok i 2005 Den hvite ørns orden fra Polens president.
Torill Thorstad Hauger
Torill Thorstad Hauger (født 22. november 1943 i Vika i Oslo, død 4. juli 2014 samme sted ) var en norsk forfatter og billedkunstner.
Den konfidensielle
Gjennom en av distributørene, via en motstandsgruppe i Tønsberg, fikk søstrene kontakt med den illegale «storavisen» London-nytt i Oslo. Gruppa bak London-Nytt var på jakt eller en kontakt i Tønsberg, for å få stensilert en ukentlig avis der. Først og fremst var de opptatt av å få spredt den på skipsverftet Kaldnes mek. Søstrene påtok seg jobben med å produsere lokalutgaven. De fikk en stensilmaskin fra Oslo og kunne nå stensilere både hovedstadsavisen og sin egen avis, som i utgangspunktet hadde vært navnløs. Den fikk nå navnet Nyhetene i dag. Senere fikk den navnet Nyhetene i uken, etter at kontakten med Oslo hadde blitt vanskeligere og de faste forsendelsene opphørte.
Zhongguancun
Zhongguancun ble til på 1950-tallet, men ble ikke et alment innarbeidet begrep for det teknologistrøket det var blitt innen Chen Chunxian, et medlem av Det kinesiske vitenskapsakademi fikk den ide å skape et kinesisk Silicon Valley etter et besøk i USA. Denne planen ble virkeliggjort fra og med 1980-årene. Det kinesiske vitenskapsakademi ligger selv i dette området.
Lei Feng
Lei Feng var 21 år gammel da han omkom i en arbeidsulykke. Han ble berømt først etterpå da hans dagbøker ble kjent. Der stod det for eksempel:
Namsos
Namsos (på sørsamisk Nåavmesjenjaelmie ) er en kommune i Namdalen i Trøndelag. Kommunen ligger på begge sidene av Namsenfjorden, og grenser mot Nærøysund i nord, mot Høylandet og Overhalla i øst, mot Steinkje r i sør og mot Åfjord, Osen og Flatanger i sørvest. Kommunesenteret Namsos ligger innerst i Namsenfjorden, hvor lakseelva Namsen har sitt utløp. Kommunen er kjent for sin sagbrukshistorie, forfatteren Olav Duun, for sin tilknytningen til trønderrocken (med bl.a. Åge Aleksandersen, Terje Tysland, D.D.E. og Stein Ingebrigtsen), og for sin tilknytning til kombinertsporten med Halstein Bøgseth og brødrene Trond Einar og Bård Jørgen Elden. Også politikere som Guttorm Hansen (Ap) og Johan J. Jakobsen (Sp) var fra Namsos.
Bei Dao
Liv og virke
Fra 1997 la Bai Dao til side poesien, og begynte å skrive prosa. Dette har han bestemt seg for å omgjøre, slik at han fra 2008 igjen vil utgi poesi. Han frykter at Folkerepublikken Kina midt i all sin nye velstand er i ferd med å miste evnen til å reflektere, og har mistet kontakten med sin sjel, og at landets intellektuelle ikke har krefter eller sjanse til å oppfylle sin oppgave med å pleie landets sjel.
Verker
Oversatt til svensk: Lek för själar, 2001
Namsos
Geografi
Det høyeste fjellet i Namsos kommune er Grønkleppen (765 moh) på grensen mot Høylandet kommune. Den høyeste toppen i sørdelen av kommunen er Øyensskavlen (686,5 moh.) Rundt Namsos by ligger mange lavere topper. Noen av disse er populære turmål, som byfjellet Klompen (egentlig Bjørumsklumpen, 114 moh), Svartfjellet (245 moh), Vattafjellet (240 moh), Spillumsfjellet (egentlig Dugurdsmålsfjellet, 440 moh), og Strandafjellet (317 moh).
Kultur
Namdal Symfoniorkester holder til i Namsos, og i kommunen er det registrert åtte musikkorps og seks kor.
Wudangfjellene
Palassene og templene i Wudang, som ble bygget som et organisert kompleks under Ming-dynastiet, har også bygninger som går tilbake til 600-tallet. De representerer noe av det ypperste i kinesisk kunst og arkitektur over en periode på tusen år. Særlig bemerkelsesverdige er Den gyldne hall, Nanyantempelet og Den rosa skys tempel.
Krim-khanatet
Under osmansk kontroll
På 1700-tallet gikk det nedover med Krim-khanatet, da forbedrede europeiske våpen og et langt svakere osmansk rike gjorde at maktbalansen tippet i russisk favør. Under Den russisk-østerrikske tyrkerkrig (1736–1739) greide russerne under ledelse av Burkhard Christoph von Münnich å trenge inn på selve Krim.
Paddleboro-saken
Paddleboro-saken fikk stor oppmerksomhet i det amerikanske SM-miljøet, og den ble et begrep på utilbørlig innblanding fra politiet i harmløse aktiviteter. Saken er slett ikke den eneste i sitt slag i USA, men den er kanskje den mest kjente.
Adonis
Herkomst og fødsel
Den mest aksepterte versjonen er den som er gjenfortalt i Ovids Metamorfoser hvor han var en sønn av Myrrha og hennes far Kinyras. Myrrha ble forvandlet til et myrratre og den romerske fødselsgudinnen Lucina (hennes gresk tilsvarighet var Eileithyia) hjalp treet å føde Adonis.
Kulturelle referanser til gjenfødsel
I Arthur Millers skuespill En handelsreisendes død refererer Willy Loman til sine to sønner Biff og Happy som «adoniser». Det er representativt på den idealistiske måten han ser på dem. Av nordiske diktere har blant annet danske Frederik Paludan-Müller i sitt siste arbeid, Adonis fra 1874, behandlet sagnet om Adonis.
Jo Ørjasæter
Ørjasæter var utdannet filolog fra Oslo og USA, og arbeidet som kulturmedarbeider i avisen Nationen i mer enn førti år. Samtidig skrev han bøker om Fjernsynsteatrets historie, Det norske teatrets historie og biografier om Nils Collett Vogt og Nini Roll Anker. Boken om Anker skrev han sammen med sin kone.
Korla
Korla er fra gammelt av kjent for sin produksjon av særlig søte og velluktende pærer—庫爾勒香梨.
Australopithecus
Morfologi
Selv om Australopithecus africanus var på størrelse med en sjimpanse, var hjernen større enn denne apens. De delene av hjernen som står for språket var imidlertid ikke utviklet. De fleste antropologer mener at Australopithecus afarensis og Australopithecus africanus holdt til i trærne, mens andre antar at de var kommet ned på bakken, selv om skjelettene fortsatt viser tilpasninger til klatring.
Evolusjon
Den amerikanske paleontologen og evolusjonsbiologen Steven M. Stanley hevder i boken Children of the Ice Age at Australopithecus-hunnene fraktet de nyfødte og småungene omtrent slik som sjimpansene gjør det. Deres unger klamrer seg fast i mora like etter fødselen. Dette krever at hjernen er så ferdig ved fødselen at ungen kan kontrollere kroppen sin. Når en sørape ble truet av et kattedyr, kunne mora flykte opp i et tre med ungen klamrende til kroppen. Denne overlevelsesmekanismen kan ha vært viktigere enn stor intelligens.
Ole, Dole og Doffen på eventyr
Videospill
TV-seriens popularitet førte til at det ble utgitt flere spill basert på TV-serien. Blant annet ble to spill produsert for spillkonsollene Nintendo Entertainment System (NES) og Gam Boy (Ducktales og Ducktales 2, som begge senere ble gjenutgitt i 2017 sammen med fire andre, Disney-baserte spill i The Disney Afternoon Collection på Playstation 4, Xbox One og PC), ett spill ble produsert for Amiga. Det første spillet på NES ble gjenskapt i 2013 under navnet Ducktales: Remastered; det ble sluppet til Xbox 360, Playstation 3, Nintendo Wii U og PC. I disse spillene kan man høre de samme stemmeskuespillerne som i den opprinnelige animasjonsserien.
Hameln
Historie
Byen ble medlem av Hansaforbundet i 1426, og i 1540 ble reformasjonen gjennomført.
Attila (navn)
Etymologi
Det tyrkiske navnet på Volga var også Ätil, og det har vært foreslått at navnet kan være avledet av dette ordet. Omeljan Pritsak mener at navnet kan bety «universal hersker» på et tyrkisk språk som er beslektet med donau-bulgarsk.